cyanic-selkie/wikianc huggingface dataset:
কনরাড হান্ট
ইংল্যান্ড গমন
ইংল্যান্ডে গমনকালে ওয়েস্ট ইন্ডিজের দল নির্বাচকমণ্ডলীর কাছ থেকে ১৯৫৭ সালে ইংল্যান্ড সফরকারী ওয়েস্ট ইন্ডিজ দলের সদস্যতা লাভের বিষয়ে প্রতিশ্রুতিপ্রাপ্ত হন। এ সফরে আমন্ত্রণবার্তা লাভের জন্য অপেক্ষা করতে থাকেন। এছাড়াও, ইংরেজ কাউন্টি চ্যাম্পিয়নশীপে কেন্টের পক্ষে খেলার চেষ্টা চালিয়ে ব্যর্থ হন। আমন্ত্রণবার্তা না আসায় পরের মৌসুমের জন্য এনফিল্ডের সাথে চুক্তিতে স্বাক্ষর করেন। পরবর্তীকালে হান্ট বলেছিলেন যে, ওয়েস্ট ইন্ডিজ ক্রিকেট বোর্ড (ডব্লিউআইসিবি) তাকে চিঠি প্রেরণ করেছিল। তবে, ল্যাঙ্কাশায়ারে অবস্থানকালে তিনি চিঠি পাননি। এনফিল্ডের সাথে চুক্তিবদ্ধ হবার পর ডব্লিউআইসিবির সদস্যদের কাছ থেকে বার্তা পান। তাতে লেখা ছিল যে, যদি তিনি আগ্রহ ব্যক্ত করেন, তাহলে তাকে দলের সদস্যরূপে নেয়া হবে। এর প্রত্যুত্তরে হান্ট জানিয়েছিলেন, এনফিল্ড কর্তৃপক্ষ চুক্তি থেকে তাকে দায়মুক্ত করতে প্রস্তুত। তবে, সফরের জন্য দলের নাম ঘোষণা হলে হান্টের নাম বাদ যায়। হান্টকে অগ্রাহ্য করার বিষয়ে ওয়েস্ট ইন্ডিজ কর্তৃপক্ষ ক্ষমা প্রার্থনা করে। তার পরিবর্তে নাইরন আসগরআলী ও অ্যান্ডি গ্যানটিউমকে মনোনীত করা হয়। তবে, তারা টেস্ট খেলাগুলোয় তেমন সফলতা লাভ করতে পারেননি।
টেস্ট ক্রিকেট
পরবর্তী শীতকালে ১৭ জানুয়ারি, ১৯৫৮ তারিখে সফরকারী পাকিস্তানের বিপক্ষে টেস্ট অভিষেক ঘটে কনরাড হান্টের। কেনসিংটন ওভালের নিজমাঠে ফজল মাহমুদের প্রথম দুই বল মোকাবেলা করে বাউন্ডারি মারেন। এরপর প্রথম ইনিংসে ১৪২ রান তুলেন। সিরিজের তৃতীয় টেস্টে ২৬০ রান তুলেন। এ সময় গারফিল্ড সোবার্সের সাথে ৪৪৬ রানের স্মরণীয় জুটি গড়েন। এ জুটির সংগ্রহটি তৎকালীন ক্রিকেটের ইতিহাসের দ্বিতীয় সর্বোচ্চ ও অদ্যাবধি ষষ্ঠ সর্বোচ্চ সংগ্রহরূপে বিবেচিত। অন্যদিকে সোবার্স অপরাজিত ৩৬৫ রান তুলে তৎকালীন ব্যক্তিগত সর্বোচ্চ রানের বিশ্বরেকর্ড গড়েন ও ওয়েস্ট ইন্ডিজ ৭৯০/৩ তুলে ইনিংস ঘোষণা করে। সিরিজের চতুর্থ টেস্টে আরও একটি সেঞ্চুরি করেন কনরাড হান্ট। অভিষেক সিরিজে ৭৭.৭৫ গড়ে ৬২২ রান তুলেন ও ওয়েস্ট ইন্ডিজ ৩-১ ব্যবধানে সিরিজ জয় করে।
অভিষেক সিরিজে শুভ সূচনার পর পরবর্তী নয় বছর ওয়েস্ট ইন্ডিজ দলের উদ্বোধনী ব্যাটসম্যান হিসেবে খেলেন। তন্মধ্যে আট বছর দলের সহঃ অধিনায়কের মর্যাদা লাভ করেন কনরাড হান্ট। এ সময়ে ওয়েস্ট ইন্ডিজ দল অন্যতম সফল সময় অতিবাহিত করে। অংশগ্রহণকৃত দশটি সিরিজের সাতটিতেই দল সিরিজ জয় করেছিল।
১৯৬৩ সালে ইংল্যান্ড সফরে যান ও ওয়েস্ট ইন্ডিজের সিরিজ জয়ে প্রভূতঃ ভূমিকা রাখেন। আক্রমণধর্মী খেলা উপহার দিয়ে দলের ইনিংসের ভিত্তি গড়েন। দুইটি সেঞ্চুরিও করেন তিনি। গ্রীষ্মের প্রথম ইনিংসে ১৮২ রান তুলে দলকে ১০ উইকেটে জয় এনে দেন। গ্রীষ্মের চূড়ান্ত টেস্টে পরাজয় এড়িয়ে সিরিজ জয়ের লক্ষ্যমাত্রায় নেমে চতুর্থ ইনিংসে ২৫৩ রানে অগ্রসর হয়। দুই দিনে এ লক্ষ্যমাত্রাকে বেশ কঠিন মনে করা হয়েছিল। তবে, হান্ট অপরাজিত ১০৮ রান তুললে দল আট উইকেটে জয়ী হয়। এরফলে ওয়েস্ট ইন্ডিজ ৩-১ ব্যবধানে সিরিজ জয় করে। ঐ সিরিজে ৫৮.৬৭ গড়ে রান তুলেন কনরাড হান্ট।
ইংল্যান্ড সফরের পর ফ্রাঙ্ক ওরেল ওয়েস্ট ইন্ডিজের অধিনায়কত্ব থেকে অবসর নেন। হান্টকে তার স্থলাভিষিক্ত করার কথা আশা করলেও গারফিল্ড সোবার্সকে এ দায়িত্ব দেয়া হয়। ফলে মনক্ষুণ্ণ হয়ে খেলার বাইরে ছয় সপ্তাহ ছিলেন ও পদত্যাগ করতে চেয়েছিলেন। তবে খেলার জগতে ফিরে আসেন ও ১৯৬৫ সালে অস্ট্রেলিয়ার বিপক্ষে খেলেন। সেঞ্চুরিবিহীন অবস্থাতে দশ ইনিংসের ছয়টিতে অর্ধ-শতক করে তিনি ৫৫০ রান তুলেন। সর্বোচ্চ রান করেন ৮৯ ও রানের গড় ছিল ৬১.১১। সেঞ্চুরিবিহীন অবস্থায় সিরিজে তার গড়া এ রেকর্ড পরবর্তীকালে ১৯৯৩ সালে মাইক অ্যাথারটন ১৯৯৩ সালে ছয় টেস্টের সিরিজে অস্ট্রেলিয়ার বিপক্ষে ৫৫৩ রান তুলে নিজের করে নেন।
অর্জনসমূহ
১৯৫৮ থেকে ১৯৬৭ সময়কালে কনরাড হান্ট ৪৪ টেস্টে অংশগ্রহণের সুযোগ পেয়েছিলেন। এ সময়ে ব্যাটিং উদ্বোধনে তেরোজন খেলোয়াড়কে সঙ্গী হিসেবে পেয়েছেন। ৪৫.০৬ গড়ে ৩,২৪৫ রান তুলতে পেরেছেন। আটটি ভিন্ন দেশের প্রত্যেকের বিপক্ষে কমপক্ষে একটি করে মোট আটটি সেঞ্চুরি করেছেন। ১৯৬৪ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন তিনি। দুইজন ওয়েস্ট ইন্ডিয়ান ক্রিকেটারের একজনরূপে স্যার কনরাড হান্ট টেস্টের ইনিংস উদ্বোধন করতে নেমে অপরাজিত ছিলেন। ১৯৯৮ সালে বার্বাডোসের সর্বোচ্চ সম্মাননা সেন্ট অ্যান্ড্রু নাইট উপাধীতে ভূষিত হন।
ব্যক্তিগত জীবন
১৯৬৭ সালে ক্রিকেট থেকে অবসর গ্রহণ করেন। ১৯৯১ সালে দক্ষিণ আফ্রিকায় বর্ণবৈষম্যবাদ প্রথার সমাপ্তিলগ্নে নবপ্রতিষ্ঠিত দক্ষিণ আফ্রিকা ইউনাইটেড ক্রিকেট বোর্ডের পরিচালক আলী বাখেরকে সহায়তা করেন ও কৃষ্ণাঙ্গ অধ্যুষিত শহর এবং গোত্রগুলোকে একীকরণে এগিয়ে আসার প্রস্তাব দেন। মেরিলেবোন ক্রিকেট ক্লাবের অর্থায়ণে সাত বছর ধরে ন্যাশনাল ডেভেলপম্যান্ট কোচের দায়িত্বে ছিলেন।
১৯৭১ সালে 'প্লেয়িং টু উইন' শিরোনামে আত্মজীবনীমূলক গ্রন্থ প্রকাশ করেন। বেশ কয়েকবছর ব্রিটেনে অবস্থানের পর জর্জিয়ার আটলান্টায় সাম্প্রদায়িক সংঘাত উত্তরণে সহায়তা করেন। সেখানেই তিনি স্থানীয় সংবাদ পাঠিকা প্যাট্রিসিয়ার সাথে বৈবাহিক সম্পর্ক গড়েন। তাদের সংসারে তিন কন্যা জন্মগ্রহণ করে। কনরাড হান্ট ধর্মপ্রাণ খ্রিস্টান সম্প্রদায়ভূক্ত ব্যক্তি ছিলেন।
১৯৯৯ সালে বার্বাডোস সরকারের পরামর্শক্রমে নিজ জন্মভূমিতে ফিরে যান। বার্বাডোস ক্রিকেট অ্যাসোসিয়েশনের সভাপতি হিসেবে নির্বাচিত হন। নিজ দেশে ক্রিকেটের প্রসারের পরিকল্পনা গ্রহণ করেন। তবে দায়িত্বভার নেয়ার দুই মাস পর অস্ট্রেলিয়ায় এমআরএ-এর সম্মেলনে বক্তব্য রাখাকালে ৩ ডিসেম্বর, ১৯৯৯ তারিখে ৬৭ বছর বয়সে নিউ সাউথ ওয়েলসের সিডনিতে কনরাড হান্টের দেহাবসান ঘটে।
জতুগৃহ (১৯৬৪ এর চলচ্চিত্র)
জতুগৃহ হল একটি জনপ্রিয় বাংলা চলচ্চিত্র যা পরিচালনা করেন তপন সিংহ। সুবোধ ঘোষের জতুগৃহ উপন্যাসের অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৬৪ সালের ২০ শে মার্চ উত্তম কুমার ফিল্মস প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন আশিস খাঁ। এই কাহিনীর ভিত্তিতে গুলজার পরিচালিত ১৯৮৭ সালে পুনর্নির্মিত হয় ইজাজাত ছবি।  এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, অনিল চট্টোপাধ্যায়, বিকাশ রায়।
কাহিনী
শতদল রেল দিয়ে কলকাতা যাওয়ার সময় রাজপুর স্টেশনে দীর্ঘ সময় পর মাধুরীর সাথে দেখা হয় এবং তাদের গল্পটি ধারাবাহিক ফ্ল্যাশব্যাকের মাধ্যমে বর্ণিত হয়। তারা আসলে সুখী-বিবাহিত দম্পতি ছিল। শতদল একজন সফল অধ্যাপক ছিলেন এবং তাঁর স্ত্রী মাধুরীর সাথে সাত বছর সংসার করেন। কিন্তু দিন-দিন তাদের ভালবাসা কমতে থাকে। এটা উভয়েই বুঝতে পেরে অবশেষে এই দম্পতি ব্রেক আপ করার সিদ্ধান্ত নেয়। পাঁচ বছর পর তারা যখন স্টেশনে মিলিত হয়, তখন তারা বুঝতে পারে যে তাদের একে অপরের প্রতি ভালবাসা মারা যায়নি। একজন অপরজনের প্রতি আবেগী ও সংবেদনশীল হয়ে উঠে।
ক্যাটি জুরাডো
ক্যাটি জুরাডো (Katy Jurado) নামে পরিচিত মারিয়া ক্রিস্তিনা এস্তেলা মার্সেলা জুরাদো গার্সিয়া (১৬ জানুয়ারি ১৯২৪ - ৫ জুলাই ২০০২) ছিলেন একজন মেক্সিকান অভিনেত্রী। তিনি হাই নুন (১৯৫২) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং ব্রোকেন লেন্স (১৯৫৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি প্রথম লাতিন আমেরিকান অভিনেত্রী হিসেবে গোল্ডেন গ্লোব অর্জন করেন এবং অস্কারের মনোনয়ন লাভ করেন।
থাইল্যান্ডে সমকামীদের অধিকার
সমকামিনী, সমকামী, উভকামী এবং হিজড়ারা থাইল্যান্ডে সামাজিক অনেক সমস্যার মুখোমুখি হন যদিও দেশটিতে সমকামিতা আইনগতভাবে বৈধ। সমকামিতার ক্ষেত্রে থাইল্যান্ডকে এশিয়া মহাদেশের অন্যতম সহনশীল দেশ হিসেবে বিবেচনা করা হয়। নারী সমকামিতা এবং পুরুষ সমকামিতা দুটোই থাইল্যান্ডে বৈধ কিন্তু সমলিঙ্গের যুগল এবং সমলিঙ্গের যুগলদের বাসা থাইল্যান্ডের সমাজের মানুষ ভালো চোখে দেখেনা। ২০১৩ সালে 'ব্যাংকক পোস্ট' পত্রিকায় বলা হয় যে,......থাইল্যান্ড সমকামী যুগলদের জন্যে একটি ভালো পর্যটকবান্ধব জায়গা হলেও এ সম্পর্কে দেশটির আইন এবং সমাজের মানুষের মন-মানসিকতা অতটা উদার নয়। 'আঞ্জারী' হচ্ছে থাইল্যান্ডে সমকামিতার পক্ষ নিয়ে কাজ করা একটি সংগঠন।
আইনগত অবস্থা
ব্যক্তিগত, প্রাপ্তবয়স্ক, সম্মতিপ্রাপ্ত এবং অবাণিজ্যিক পায়ুকাম ১৯৫৬ সালে সরকার কর্তৃক বৈধতা পায়। দৈহিক মিলনের সর্বনিম্ন বয়স ১৫ করা হয় ১৯৯৭ এ। ২০০২ সালে থাইল্যান্ডের স্বাস্থ্য মন্ত্রণালয় সমকামিতাকে 'মানসিক রোগ' হিসেবে আখ্যা দেওয়া বন্ধ করে। ১৯৯০ এর দশকে এ দেশের কিছু মানুষ সমকামিতাকে ভালো চোখে দেখা শুরু করে, বিশেষ করে একবিংশ শতাব্দীর শুরুর দিকে। ২০০৫ সালে থাই সামরিক বাহিনী সমকামী ব্যক্তিদের নেওয়া শুরু করে, এর আগে সমকামীদের সামরিক বাহিনীতে ঢুকতে দেওয়া হতনা, বলা হত যে সমকামীরা নাকি মানসিকরোগী, ১৯৫৪ সালের একটি আইনই ছিল এরকম। ২০০৭ সালে থাই সরকার ধর্ষণের নতুন সংজ্ঞা প্রদান করে যেখানে নারীর সঙ্গে পুরুষকেও অন্তর্ভুক্ত করা হয়। সরকার বৈবাহিক ধর্ষণও অবৈধ ঘোষণা করে, এবং আইনে বলা নারী ও পুরুষ উভয়ই ধর্ষিত হতে পারে। ২০০৯ এর মে মাসে থাই রেড ক্রস সমকামীদের ব্লাড ডোনেশনের অনুমতি দেয়, যদিও এর আগে এ নিয়ে ক্যামপেইন হয়েছিল। ২০১৫ এর সেপ্টেম্বরে 'লিঙ্গ সমতা আইন' করা হয় যেটার কাজ হচ্ছে সমকামীদের বিরুদ্ধে বৈষম্য সমাজ থেকে উঠিয়ে দেওয়া।
নিকি গালরাণী
২০১৬ সালে "ম্যাকএফে" ইন্টেল সিকিউরিটি গালরাণীকে তামিল সিনেমায় সবথেকে বেশি খোজা অভিনেত্রী হিসেবে গণ্য করেন।
তার কিছু ব্যবসাসফল চলচ্চিত্র হলো ১৯৮৩ (চলচ্চিত্র) (২০১৪), ভেলিমুঙ্গা (২০১৪), ডারলিং (২০১৫) এবং ভেলেনিউ ভান্দুট্টা ভেলাইকারণ (২০১৬)। তার চলচ্চিত্রের সাফল্য তাকে দক্ষিণী চলচ্চিত্র শক্ত অবস্থান গড়তে সাহায্য।করেছে।  আইবি টাইমস গালরাণীকে মালায়ালম চলচ্চিত্রের সবথেকে সফল অভিনেত্রী হিসেবে উল্লেখ করে।
প্রাথমিক জীবন এবং ব্যক্তিগত জীবন
নিকি গালরাণী, মনহোর গালরাণী এবং রেশমা গালরাণী এর ছোট মেয়ে। তার বড় বোন সঞ্জনাও একজন অভিনেত্রী। নিক্কি গালরাণী বিশপ কোটোন গার্লস স্কুল থেকে পিইউসি সম্পূর্ণ করেন এবং এরপর ফ্যাশন ডিজাইনিং কোর্স করেন। তিনি এরপর মডেলিং শুরু করেন এবং কিছু বিজ্ঞাপন এও কাজ করেন।
কর্মজীবন
নিকি ২০১৪ সালে "১৯৮৩ (চলচ্চিত্র)" এর মাধ্যমে চলচ্চিত্র জগতে প্রবেশ করেন। এটি একটি ক্রীড়াধর্মি চলচ্চিত্র। তিনি এই চলচ্চিত্রে 'মঞ্জুলা সাসিধারন' চরিত্রে অভিনয় করেন। তিনি এই চলচ্চিত্রের জন্য ফিল্মফেয়ার পুরস্কার, "সিমা পুরস্কার" এবং "ভনিথা পুরস্কার" অর্জন করেন "বেস্ট ডেবুটেন এক্ট্রেস" বিভাগে। চলচ্চিত্রটি ব্যবসাসফল হিসেবে গণ্য হয়।
আত্মপ্রকাশ এবং সাফল্য
গালরাণি অভিনয় জগতে আত্মপ্রকাশ করেন আগস্ট ২০১৩ সালে তামিল চলচ্চিত্র "পাইয়া" এর মাধ্যমে। এর তিনদিন পর তিনি নতুন প্রজেক্ট এর সাথে যুক্ত হোন, তার প্রথম মুক্তিপ্রাপ্ত তামিল সিনেমা "য়াগাভারাইনাম না কাক্কা" তে। এর কিছু সপ্তাহ পর তিনি তার প্রথম মালয়ালম চলচ্চিত্র "১৯৮৩ (চলচ্চিত্র)" তে যুক্ত হোন। ২০১৩ সালে তার চুক্তিপ্রাপ্ত শেষ চলচ্চিত্র এবং তার প্রথম ব্যবসাসফল চলচ্চিত্র হলো "১৯৮৩"। এই চলচ্চিত্রে তিনি মঞ্জুলা চরিত্রে অভিনয় করেন, যে একজন গ্রাম্য মেয়ে। চলচ্চিত্রটি চলচ্চিত্র সমালোচকদের মন জয়ে করে নেয় এবং ব্যবসাসফল হিসেবে প্রকাশ পায়। এই চলচ্চিত্রে অভিনয়ের জন্য তিনি ফিল্মফেয়ার বেস্ট ফিমেল ডেবিও - সাউথ পুরস্কার অর্জন করে নেন।
তার তৃতীয় মলায়লাম চলচ্চিত্র হলো "ভেল্লিমুঙ্গা", যাতে তিনি একজন ক্রিস্টান নার্স এর চরিত্রে অভিনয় করেছেন। সিনেমাটি ৫ কোটি রুপি খরচ করে বানানো হয় এবং এটি বক্স অফিসে ২০ কোটি রুপির উপর ব্যবসা করে। বছর শেষে "আইবিটাইমস" গালরাণীকে ২০১৪ সালের মালয়ালম চলচ্চিত্রের সবথেকে সফল অভিনেত্রী হিসেবে অবহিত করে। এমনকি কন্নড় চলচ্চিত্রে তার প্রথম চলচ্চিত্র মুক্তির পূর্বে তিনি আরো তিনটি কন্নড় চলচ্চিত্রের চুক্তিপত্র সই করেন।    এরপর তিনি সারথ এ হারিদাশন এর চলচ্চিত্র এন্থ্রু ভাগ্যম এবং ভিকে প্রকাশ এর আগামি সিনেমায় যুক্ত হোন, কিন্তু তিনি তার শিডিউল ব্যস্ততার কারণের বিকে প্রসাদ এর চলচ্চিত্র থেকে বেরিয়ে আসেন।
বক্স অফিস সাফল্য
তামিল চলচ্চিত্রে আত্মপ্রকাশ এর অনেক পরে ভৌতিক চলচ্চিত্র "ডার্লিং" এ অভিনয় করেন। ১০ কোটি খরচ করে বানানো চলচ্চিত্রটি বক্স অফিসে ৩২ কোটি রুপি তুলে নেয়। সিনেমাটি থিয়েটারে ৩৬৫ দিন পর্যন্ত প্রদর্শিত হয়। গালরাণী এই চলচ্চিত্রে অসাধারণ অভিনয়ের জন্য চলচ্চিত্র সমালোচকদের প্রশংসা কুড়ান। সাইফাই.কম নিকি গালরাণী সম্পর্কে বলে, নিকি তার অংশগুলো ফুটিয়ে তোলার কারণে সিনেমাটি বক্স অফিসে সফল হয়েছে।  এরপর তার কন্নড় চলচ্চিত্র "সিদার্থ" (২০১৫) মুক্তি পায়। জুন ২০১৫ সালে তার "য়াগাভারায়নিয়াম না কাক্কা" মুক্তি পায়। যার সমন্ধে তিনি বলেন "সিনেমাটি আমার জীবনের গল্প কার্বন কপির মতো ফুটিয়ে তুলেছে"। সাইফাই এই চলচ্চিত্রে গালরাণীর অভিনয় সম্পর্কে বলেন "সিনেমাটির প্রথমার্ধে গালরাণীর হাসি এবং উদ্দীপনা এই সিনেমার সফলতার মূল কারণ"।
টলিউডে আত্মপ্রকাশ এবং পরিচিতি(২০১৬)
গালরাণী সুরেশ গোপি এর বিপরীতে মালয়ালম চলচ্চিত্র "রুদ্র সিমহাসানাম" চলচ্চিত্রে অভিনয় করেন। তার পরবর্তী তামিল চলচ্চিত্র "কো ২" ব্যবসায়ীকভাবে সফলতা অর্জন করে। তাছাড়া তার দুটো তেলুগু চলচ্চিত্রই টালিউড বক্স অফিসে ভালো আয় করে। গালরাণী বিষ্ণু বিশাল এর বিপরীতে "ভেলাইনু ভেন্ডুট্টা ভেল্লাইকারণ" চলচ্চিত্রে পুলিশ অফিসার চরিত্রে অভিনয় করেন। সিনেমাটি আর্থিকভাবে সফল হয়। ইন্ডিয়াগিল্টজ.কম এই চলচ্চিত্রে নিকির অভিনয় সম্পর্কে বলেন "নিকি সিনেমাটির সৌন্দর্য হিসেবে আবির্ভাব হয়েছে"। তার আগামী তামিল চলচ্চিত্র জিবি প্রকাশ কুমারের বিপরীতে "কাডুভাল ইরুকায়ান কুমারু" চলচ্চিত্রে।
মানব (রাজা)
মানব বা মানবদেব ছিলেন গৌড়ের রাজা শশাঙ্কেরআৰু তেওঁৰ ৰাণী বিজয়কীৰ্তী ছায়িদৰ, পিছলৈ গৌড়াৰ বিজয়িক্তি। এর ছোট ভাইয়ের ছেলে ও উত্তরাধিকারী। তিনি ছিলেন এ রাজবংশের শেষ নথিভুক্ত রাজা ও তাকে সম্ভবত উত্তর ভারতের রাজা হর্ষবর্ধন অথবা কামরূপের রাজা ভাস্করবর্মণ ক্ষমতাচ্যুত করেন। একাধিক সূত্রমতে রাজা হিসেবে তিনি ৮ মাস গৌড় শাসন করেন। বৌদ্ধ শাস্ত্রগ্রন্থ আর্য-মঞ্জুশ্রী-মূল-কল্পে উল্লেখ করা হয় যে রাজা মানব আট মাস সাড়ে পাঁচ দিন রাজত্ব করেছিলেন। ১৯৫৪ সালে শরদিন্দু বন্দ্যোপাধ্যায় রচিত ঐতিহাসিক উপন্যাস গৌড়মল্লার অনুসারে, হর্ষবর্ধনের সাথে যুদ্ধের পর মানব যুদ্ধক্ষেত্র থেকে পলায়ন করে গৌড় রাজ্যের একটি গ্রাম বেতসগ্রামে যান। সেখানে তার সাথে রঙ্গিনী নামক এক নারীর পরিচয় হয়, যিনি মানবের প্রাণ রক্ষা করেন। পরবর্তিতে তিনি রঙ্গিনীকে বিয়ে করেন ও রাজধানী উদ্ধারের উদ্দেশ্যে কর্ণসুবর্ণে যান কিন্তু তিনি ভাস্করবর্মণের গৌড় দখল করা প্রতিহত করতে ব্যর্থ হন। পরবর্তীতে মানবের এক পুত্রসন্তান হয়, যার নাম বজ্রদেব বা বজ্র। বজ্র মাত্র এক দিনের জন্য গৌড়ের রাজা ছিলেন। তবে বজ্রদেবের ঐতিহাসিকতা নিয়ে ইতিহাসবেত্তাদের মাঝে দ্বিমত রয়েছে।
অ্যালান ভিক্টর ওপেনহেইম
অ্যালান ভিক্টর ওপেনহেইম এমআইটির তড়িৎ প্রকৌশল ও কম্পিউটার বিজ্ঞানের একজন অধ্যাপক।
লীনা লা বিয়ানকা
লীনা বা লীনা লা বিয়ানকা (জন্ম ৫ জানুয়ারী, ১৯৬৩) একজন প্রাক্তন পর্নোগ্রাফিক অভিনেত্রী।
অ্যালান ভিক্টর ওপেনহেইম
জীবনী
ওপেনহেইম' এমআইটি থেকে তড়িৎ প্রকৌশলে ১৯৬১ সালে ব্যাচেলর অব সায়েন্স এবং মাস্টার অব সায়েন্স এবং ১৯৬৪ সালে ডক্টর অব সায়েন্স ডিগ্রি অর্জন করেন। তিনি ১৯৬৪ সালে এমআইটিতে শিক্ষক হিসেবে যোগদান করেন। তিনি ২০০৭ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
লীনা লা বিয়ানকা
জীবনের প্রথমার্ধ
তিনি ডেনভার, কলোরাডোতে বড় হয়েছেন। তিনি ক্যালিফোর্নিয়ায় পূর্ণ-সময়ের পর্নোগ্রাফিক অভিনেত্রী হওয়ার আগে পর্নোগ্রাফি শিল্পের অপেশাদার দিক থেকে শুরু করেছিলেন, লীনা (১৯৯২) নামে একটি চলচ্চিত্রে তার পেশাদার পর্নোগ্রাফিক আত্মপ্রকাশের মাধ্যমে।
লেসলি চ্যান
লেসলি চ্যান হলেন উন্মুক্ত প্রবেশাধিকার কার্যে জড়িত একজন কর্মী। বর্তমানে তিনি টরন্টো স্কার্বার্গ বিশ্ববিদ্যালয়ে কলা, সংস্কৃতি ও গণমাধ্যমে বিভাগের সহযোগি অধ্যাপক হিসেবে কর্মরত আছেন।
জীবনী
চ্যান ১৯৫৯ সালে হংকংয়ে জন্মগ্রহণ করেন। ১৬ বছর বয়সে তিনি বিশ্ববিদ্যালয়ে পড়তে কানাডায় চলে যান। তিনি নৃবিজ্ঞানে ডিগ্রী অর্জন করেছেন। তিনি তার গবেষণাটি প্রকাশিত হওয়ার সময় অ্যাকাডেমিক প্রকাশনা নিয়ে সমস্যার সম্মুখিন হন এবং সেগুলোর সমাধানকল্পে বিকল্প পথের সন্ধান শুরু করেন।
কাজ
চ্যান উন্মুক্ত প্রবেশাধিকার আন্দোলনের একজন সমর্থক। তিনি বুদাপেস্ট ওপেন অ্যাক্সেস ইনিশিয়েটিভে স্বাক্ষরকারীদের মধ্যেও একজন।
বায়োলাইন ইন্টারন্যাশনাল
চ্যান ১৯৯৩ সালে বায়োলাইন ইন্টারন্যাশনাল প্রতিষ্ঠা করেন। বায়োলাইন ইন্টারন্যাশনাল হলো পণ্ডিত সমাজের প্রকাশনা বিষয়ক সমন্বিত সংঘের একটি অলাভজনক সংগঠন যেটি উন্নয়নশীল দেশগুলিতে প্রকাশিত জার্নালগুলি উন্মুক্ত প্রবেশাধিকার পদ্ধতিতে ব্যবহার করার বিষয়ে প্রচেষ্টা চালায়। চ্যান বিশ্বাস করেন যে জার্নালগুলিতে উন্নয়নশীল দেশগুলির প্রবেশাধিকার প্রয়োজন।
লুসি থাই
লুসি থাই (লং বিচ, ক্যালিফোর্নিয়া, নভেম্বর ১৩, ১৯৮৪) একজন মার্কিন পর্নোগ্রাফিক অভিনেত্রী।
জীবনী
লুসি ক্যালিফোর্নিয়ার লং বিচে জন্মগ্রহণ করেন এবং বেড়ে ওঠেন। স্নাতক পাশ করার অল্প সময় পরেই, তার এক বন্ধু পর্ন শিল্পে কাজ শুরু করে এবং ভেবেছিল এটি একটি আকর্ষণীয় ধারণা। তার বন্ধুর মাধ্যমে পরে তিনিও খুব শীঘ্রই, ১৯ বছর বয়সে, লুসি খুব সক্রিয়ভাবে একজন পর্ণ অভিনেত্রী হিসেবে কাজ শুরু করেন।
লারস পিটার হ্যান্সেন
লারস পিটার হ্যান্সেন ২০১৩ সালে অর্থনীতিতে নোবেল পুরস্কার লাভ করেন।
জীবনী
হ্যান্সেন উটাহ স্টেট ইউনিভার্সিটি থেকে ১৯৭৪ সালে গণিতে বিএসসি ডিগ্রি অর্জন করেন। ১৯৭৮ সালে ইউনিভার্সিটি অব মিনেসোটা থেকে অর্থনীতিতে পিএইচডি ডিগ্রি অর্জন করেন। তিনি ১৯৭৮ সালে কার্নেগী মেলন ইউনিভার্সিটিতে সহকারী অধ্যাপক হিসেবে যোগদান করেন রবং ১৯৮০ সালে সহযোগী অধ্যাপক পদে উন্নীত হন। ১৯৮১ সালে শিকাগো বিশ্ববিদ্যালয় এ সহযোগী অধ্যাপক পদে যোগদান করেন এবং ১৯৮৪ সালে পূর্ণ অধ্যাপক পদে উন্নীত হন।
দলছুট
দলছুট বাংলাদেশের একটি ব্যান্ড দল।
গঠন
বাপ্পা মজুমদার ও সঞ্জীব চৌধুরী একসাথে এই ব্যান্ড গঠন করেন। বাপ্পা তার সলো অ্যালবামের জন্য সঞ্জীবকে কাজ করার আমন্ত্রণ জানিয়েছিলেন। তারা অশোক কর্মকার-এ কালরাত্রি নামে একটি অনুষ্ঠানের আয়োজন করেছিলেন যা দর্শকদের আকৃষ্ট করেছিল। তখনই ১৯৯৬ সালের নভেম্বর মাসে দলছুট গঠিত হয়। প্রথমে কেবল বাপ্পা ও সঞ্জীব দলের সদস্য থাকলেও অর্থহীন ব্যান্ডের সুমন তাদের সাহায্য করেছিলেন।
অ্যালবামসমূহ
১৯৯৭ সালে দলছুট তাদের প্রথম অ্যালবাম আহ্ প্রকাশ করে। এটি শুরুর দিকে শ্রোতাদের দৃষ্টি আকর্ষণে ব্যর্থ হয়। পরে বিটিভির শুভেচ্ছা অনুষ্ঠানে এই অ্যালবামের রঙ্গিলা গানের মিউজিক ভিডিও প্রচারিত হবার পর দলছুট ও তাদের অ্যালবাম আহ্ জনপ্রিয় হয়ে ওঠে। সঞ্জীব বলেছিলেন তাদের প্রথম অ্যালবাম একটু বিচিত্র কারণ এটি প্রকাশের আট মাস পর জনপ্রিয় হয়েছে।
২০০০ সালে মুক্তি পাওয়া দলছুটের দ্বিতীয় অ্যালবাম হৃদয়পুর জনপ্রিয় হতে তেমন সময় নেয়নি। এই অ্যালবামের কয়েকটি গান সাথে সাথেই জনপ্রিয়তা লাভ করে। এই অ্যালবাম প্রকাশের পর দলছুটের জনপ্রিয়তা বাড়তে থাকে।
২০০২ সালে দলছুট তাদের তৃতীয় অ্যালবাম আকাশচুরি প্রকাশ করে।
জোছনাবিহার দলছুটের চতুর্থ ও সর্বশেষ অ্যালবাম। ২০০২ সালে তৃতীয় অ্যালবাম মুক্তি পাবার পর বাপ্পার জনপ্রিয়তা বাড়তে থাকে এবং তিনি সলো ক্যারিয়ার গড়তে ব্যস্ত হয়ে পড়েন। অন্যদিকে সঞ্জীব সাংবাদিকতা পেশায় জড়িয়ে পড়ায় ব্যান্ডের জন্য তেমন সময় বের করতে পারছিলেন না। ২০০৭ সালে তারা তাদের চতুর্থ অ্যালবাম জোছনাবিহার মুক্তি দেন।
'আয় আমন্ত্রণ' দলছুটের সর্বশেষ অ্যালবাম, যেখানে সঞ্জীব চৌধুরী কাজ ছিলেন না। অ্যালবামটি ২০১০ সালে বের হয়।
২০১৬ সালে, বাপ্পা মজুমদার ঘোষণা করেছেন যে দলছুট ব্যান্ড ম্যানেজার হিসেবে শাহান কাবন্ধো, লিড গিটারে ওয়াহিদুর রহমান মাসুম, কীবোর্ডে সোহেল আজিজ, বেস গিটারে জন সাটন মুন্সি এবং ড্রামসে শেখ ইমরান আহমেদ দানোকে নিয়ে একেবারে নতুন সংস্কার নিয়েছে।
২০২২ সালে, দলছুট অস্ট্রেলিয়ায় তাদের প্রথম আন্তর্জাতিক সফরে যেতে হয়েছিল যেখানে তারা ক্যানবেরা, অ্যাডিলেড, মেলবোর্ন, ব্রিসবেন এবং সিডনিতে ভ্রমণ এবং পারফর্ম করেছিল।
খালিদ আল গান্নাম
খালিদ ইসা আল গান্নাম (خالد الغنام‎, Khalid Al-Ghannam; জন্ম: ৭ নভেম্বর ২০০০; খালিদ আল গান্নাম নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০১৭ সালে, খালিদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। দলগতভাবে, খালিদ এপর্যন্ত ২টি শিরোপা জয়লাভ করেছেন, যার মধ্যে ১টি আল নাসরের হয়ে এবং ১টি সৌদি আরবের বয়সভিত্তিক দলের হয়ে জয়লাভ করেছেন।
প্রারম্ভিক জীবন
খালিদ ইসা আল গান্নাম ২০০০ সালের ৭ই নভেম্বর তারিখে সৌদি আরবের খোবারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
খালিদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
এন্দুরি পিঠা
এন্দুরি পিঠা হল এক ধরনের পিঠা যা ভারতের ওড়িয়া অঞ্চলে প্রধানত তৈরি করা হয়, পাশপাশি উত্তর ও কেন্দ্রীয় অঞ্চলেও এই পিঠা প্রচলিত। এই পিঠার উপাদান হলো হলুদ পাতা, কালো জিরা, চালের গুঁড়া, নারকেল, গুঁড়, ও মাষকলাই ডাল. এন্দুরি প্রধানত প্রথমাষ্টমির সময় তৈরি করা হয়। এছাড়া মানবসা গুরুবারার সময়েও এই পিঠা তৈরি করা হয়। এটা একটা হালকা খাদ্য যা হলুদ পাতা দিয়ে মোড়ানোর ফলে ল্যাক্সাটিভ ক্রিয়া থাকে। সাধারণভাবে এন্দুরি বড় মাটির পাত্রে ভাপে তৈরি করা হয়। বাংলাদেশে তৈরি ভাপা পিঠার সাথে এই খাদ্যের রন্ধনগত মিল রয়েছে। জগন্নাথ মন্দির, পুরীতে জগন্নাথকে উৎসর্গীকৃত "শাকলা ধোপা" খাদ্যের মধ্যে এন্দুরি অন্যতম।
কোরোকোরো কমিক
কোরোকোরো কমিক (コロコロコミック) হল জাপানের মাঙ্গার মাসিক ম্যাগাজিন। এটি যাত্রা শুরু করে ১৫ মার্চ,১৯৭৭। কোরোকোরো কমিকের পরিবেশনা করে সোগাকুকান। কোরোকোরো কমিক প্রকাশিত হয় প্রাথমিক বিদ্যালয়ের ছাত্রছাত্রীদের জন্য। কোরোকোরো কমিকে ডোরেমন, পোকেমন বিশেষভাবে পরিচিত।
হ্যারি কেরি (অভিনেতা)
হ্যারি কেরি (Harry Carey) নামে পরিচিত দ্বিতীয় হেনরি ডিউইট কেরি (১৬ জানুয়ারি ১৮৭৮ - ২১ সেপ্টেম্বর ১৯৪৭) ছিলেন একজন মার্কিন অভিনেতা। তিনি নির্বাক চলচ্চিত্র যুগের শুরুর দিকের তারকাদের মধ্যে অন্যতম। তিনি নাট্যধর্মী মিস্টার স্মিথ গোজ টু ওয়াশিংটন (১৯৩৯) চলচ্চিত্রে সিনেট সভাপতি চরিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
কেরি অভিনীত অন্যান্য উল্লেখযোগ্য চলচ্চিত্রসমূহ হল দ্য গ্রেট মোমেন্ট (১৯২১), ট্রেডার হর্ন (১৯৩১), ইউ অ্যান্ড মি (১৯৩৮), ডুয়েল ইন দ্য সান (১৯৪৬) এবং রেড রিভার (১৯৪৮)। ১৯৪০ সালে হেভেনলি এক্সপ্রেস নাটক দিয়ে তার ব্রডওয়ে মঞ্চে অভিষেক হয় এবং পরে তিনি আহ, ওয়াইল্ডারনেস (১৯৪৪) এবং বাট নট গুডবাই (১৯৪৪) মঞ্চ নাটকে অভিনয় করেন। তিনি প্রখ্যাত অভিনেতা হ্যারি কেরি জুনিয়রের পিতা।
যাত্রা হল শুরু
যাত্রা হল শুরু হল একটি জনপ্রিয় বাংলা চলচ্চিত্র যা পরিচালনা করেন সন্তোষ গাঙ্গুলি। এই চলচ্চিত্রটি ১৯ এপ্রিল ১৯৫৭ সালে এম পি প্রোডাকশান প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, পাহাড়ী সান্যাল, কমল মিত্র এবং দীলিপ মুখার্জী।
তটরেখা
তট বা তটরেখা হলো মহাসাগর, সাগর বা হ্রদের মতো বিশাল জলাশয়ের প্রান্তভাগ এবং স্থলভূমির মধ্যবর্তী সীমানা। এটি হচ্ছে সমুদ্র বা হ্রদ এবং স্থলভূমির মধ্যবর্তী সীমানা। ভৌত সমুদ্রবিজ্ঞানে, একটি তীর বা তট হলো বৃহত্তর সীমানা যা ভূতাত্ত্বিকভাবে অতীতে এবং বর্তমানে জলসীমার ক্রিয়া দ্বারা পরিবর্তীত হয়, সৈকত উপকূলের কিনারায় অবস্থিত থাকে এবং সেখানে একটি অন্তর্বর্তী অঞ্চলকে উপস্থাপন করে। তবে তটরেখা কখনও স্থির থাকে না, এর অবস্থান প্রতিনিয়তই পরিবর্তিত হয়। জোয়ারভাটার আগমন ও প্রস্থানের সঙ্গে সঙ্গে তটরেখাও ওঠানামা করে। আবার সমুদ্রপৃষ্ঠের পরিবর্তন ঘটলে তটরেখারও ব্যাপক পরিবর্তন ঘটে।
স্থলভাগ ও সমুদ্র কিংবা সাগরের সংযোগ-স্থলকে উপকূলীয় রেখা বলা হয়। ঢেউ-এর উঠানামার স্থানকে উপকূলীয় রেখা বলা যায় না। স্থলভাগ ও জলভাগের বিচ্ছিন্নকারী সুস্পষ্টভাবে চিহ্নিত রেখাকেই উপকূল রেখা বলে।
তটভূমি আশেপাশের প্রাকৃতিক ভূসংস্থান দ্বারা প্রভাবিত হতে পারে, পাশাপাশি পানির তরঙ্গের কারণে ক্ষয় দ্বারাও প্রভাবিত হতে পারে। শিলা ও মাটির ভূতাত্ত্বিক গঠন তট তৈরির ধরন নির্দেশ করে।
ইতালির ভূমধ্যসাগরীয় তটভূমি অঞ্চল
রিভিয়েরা (Riviera) হলো "তটরেখা" এর ইতালিয়ান প্রতিশব্দ, যা লাতিন রিপা ("নদীর তীর") থেকে উদ্ভূত। এটি লিগুরীয় সাগরের উপকূলের যথাযথ নাম হিসাবে রিভিয়েরা লিগুরে প্রয়োগ করা হয়েছিল, পরে একে সংক্ষেপে রিভিয়েরা করা হয়। ঐতিহাসিকভাবে, লিগুরীয় রিভিয়েরা জেনোয়ার দক্ষিণে ক্যাপো কর্ভো (পুন্তা বিয়ানকা) থেকে উত্তর ও পশ্চিমে বিস্তৃত ছিল যা বর্তমান ফরাসী অঞ্চল মোনাকো ছিল এবং কখনও কখনও তা মার্সেই পর্যন্ত ছিল।  এখন এটি ইতালীয় রিভিয়েরা এবং ফরাসি রিভিয়েরায় বিভক্ত, যদিও ফরাসিরা “রিভিয়েরা” বোঝার জন্য  ইতালিয়ান রিভিয়েরা শব্দটি ব্যবহার করে এবং ফরাসি অংশটিকে "কোট ডি’আজুর" নামে অভিহিত করে।
লিগুরীয় রিভিয়েরার খ্যাতির ফলস্বরূপ, এই শব্দটি ইংরেজিতে চলে আসে এবং যে কোনও তটরেখাকে, বিশেষভাবে সূর্যকরোজ্জ্বল, প্রাকৃতিকভাবে বৈচিত্র্যময় এবং পর্যটকদের কাছে জনপ্রিয় তটরেখাকে উল্লেখ করতে ব্যবহৃত হয়। এই শব্দটি ব্যবহার করা হয় এমন জায়গাগুলির মধ্যে কুইন্সল্যান্ডের অস্ট্রেলীয় রিভিয়েরা এবং এজিয়ান সাগরের তুর্কি রিভিয়েরা অন্তর্ভুক্ত।
আলিনা প্যানোভা
আলিনা প্যানোভা (পুরো নাম আলিনা প্যানোভা-মারাসোভিচ, কিয়েভ, ইউক্রেনে জন্মগ্রহণকারী আলিনা ভাকসম্যান) হলেন একজন ইউক্রেনীয়-আমেরিকান চলচ্চিত্র এবং মঞ্চের পোশাক ডিজাইনার এবং প্রযোজক।
জীবনী
প্যানোভা ১৯৬১ সালে ইউক্রেনের কিয়েভে জন্মগ্রহণ করেছিলেন। ১৯৭৯ সালে তার পরিবার মার্কিন যুক্তরাষ্ট্রে চলে যাওয়ার পর তিনি কিয়েভের শেভচেঙ্কো স্টেট আর্ট স্কুল এবং নিউ ইয়র্ক সিটির কুপার ইউনিয়নে শিল্প অধ্যয়ন করেন।
কর্মজীবন
২০০৬ সালে প্যানোভা তার প্রথম ফিচার ফিল্ম, ORANGELOVE (অ্যালান বাডোয়েভ পরিচালিত এবং আলেক্সেই চাদভ এবং ওলগা মেকেয়েভা অভিনীত) নির্মাণ করেন। কান চলচ্চিত্র উৎসবে ছবিটির প্রিমিয়ার হয়।
পরিবার
প্যানোভা ক্রোয়েশিয়ান সুরকার জেলজকো মারাসোভিচকে বিয়ে করেছেন। তিনি ক্যালিফোর্নিয়ার লস অ্যাঞ্জেলেসে থাকেন।
তিরুপতি লাড্ডু
ইতিহাস
তিরুমালা ভেঙ্কটেশ্বর মন্দিরে ভেঙ্কটেশ্বরে লাড্ডু দেওয়ার প্রথাটি ১৭১৫ সালের ২রা আগস্ট থেকে শুরু হয়েছিল।
ভৌগোলিক নিদর্শনের ট্যাগ
তিরুপতি লাড্ডুর অবৈধ বিপণন রোধ করতে, ২০০৮ সালে তিরুমালা তিরুপতি দেবস্থানগুলি একটি ভৌগোলিক ইঙ্গিত ট্যাগের জন্য নিবন্ধিত হয়েছিল। ২০০৯ সালে, তিরুপতি লাড্ডু জিআই আইন ১৯৯৯ এর অধীনে খাদ্যশ্রেণী বিভাগের অধীনে ভৌগোলিক সূচক হিসাবে নিবন্ধিত হয়েছিল। এটি অন্যদের একই নামে মিষ্টি তৈরি করতে বা নামকরণ করতে বাধা দিয়েছে।
লাড্ডু পটু
লাড্ডু পটু হল রান্নাঘর যেখানে তিরুপতি লাড্ডু প্রস্তুত করা হয়। এটি মন্দিরের সাম্পাঙ্গি প্রদক্ষিণামের অভ্যন্তরে অবস্থিত। পটু তিনটি পরিবাহক বেল্ট দিয়ে সজ্জিত যা পটুর মধ্যে উপাদান বহনের জন্য ব্যবহৃত হয় এবং লাড্ডুকে পটু থেকে সমাপ্ত হলে বিক্রয় কাউন্টারে পাঠানো হয়। তিনটি কনভেয়ার বেল্টের মধ্যে প্রথমটি ২০০৭ সালে ইনস্টল হওয়া কেবলমাত্র লাড্ডু স্থানান্তর করতে পারে এবং দ্বিতীয়টি ২০১০ সালে ইনস্টল করা লাড্ডু এবং বুন্দি উভয়ই স্থানান্তর করতে পারে। দুটি কনভেয়র বেল্ট যদি ত্রুটিযুক্ত হয় তবে তার ব্যাকআপ হিসাবে তৃতীয় পরিবাহক বেল্টটি ২০১৪ সালে ইনস্টল করা হয়েছিল। পুরানো দিনগুলিতে লাড্ডু রান্না করতে আগুনের কাঠ ব্যবহার করা হত, যা ১৯৮৪ সালে এলপিজি দ্বারা পরিবর্তিত হয়।
তিরুমালা তিরুপতি দেবস্থানামস লাড্ডু পটুতে দিনপ্রতি গড়ে ২.৮ লক্ষ লাড্ডু প্রস্তুত করে। বর্তমানে, পটুটির দৈনিক ৮০০,০০০ টি লাড্ডু তৈরী করার ক্ষমতা রয়েছে।
দিত্তম
তিতুপতি লাড্ডু তৈরিতে ব্যবহৃত উপাদানের তালিকা এবং এর অনুপাতের তালিকা হল দিত্তম। লাড্ডুর ক্রমবর্ধমান চাহিদা মেটাতে দিত্তমের ইতিহাসে ছয়বার পরিবর্তন করা হয়েছিল। বর্তমানে উপকরণগুলির মধ্যে ছোলা আটা, কাজু বাদাম, এলাচ, ঘি, চিনি, চিনি ক্যান্ডি এবং কিসমিস রয়েছে । প্রতিদিন প্রায় ১০ টন ছোলা ময়দা, ১০ টন চিনি, ৭০০ কেজি কাজু বাদাম, ১৫০ কেজি এলাচ, ৩০০ থেকে ৫০০ লিটার ঘি, ৫০০কেজি চিনি ক্যান্ডি এবং ৫৪০ কেজি কিসমিস লাড্ডু প্রস্তুত করতে ব্যবহৃত হয়। টিটিডি বার্ষিক ভিত্তিতে দরপত্রের ভিত্তিতে এগুলি সংগ্রহ করে।
পটু কার্মিকুলু
লাড্ডু তৈরিতে লাড্ডু পটুতে প্রায় ৬২০ জন রান্নার কাজ করে। এই কর্মীদের পটু কর্মিকুলু হিসাবে উল্লেখ করা হয়। প্রায় ১৫০ টি পটু শ্রমিক নিয়মিত কর্মচারী এবং চুক্তির ভিত্তিতে ৩৫০ জনেরও বেশি কাজ করেন। এর ৬২০ জনের মধ্যে ২৪৭ জনই শেফ
প্রোক্তম লাড্ডু
এই লাড্ডু নিয়মিত মন্দিরে আসা সমস্ত সাধারণ তীর্থযাত্রীদের বিতরণ করা হয়। এটি আকারে ছোট এবং ওজন ১৭৫ গ্রাম। এই লাড্ডুগুলি প্রচুর পরিমাণে প্রস্তুত করা হয়।
আস্তানাম লাড্ডু
এই লাড্ডু শুধুমাত্র বিশেষ উৎসব উপলক্ষে প্রস্তুত করা হয়। এটি আকারে বড় এবং ওজন ৭৫০ গ্রাম। এটি আরও কাজু, বাদাম এবং জাফরান স্ট্র্যান্ড দিয়ে প্রস্তুত।
কল্যাণোৎসবম লাড্ডু
এই লাড্ডু কল্যাণোৎসবমে এবং কয়েকজন অরজিথা সেবায় অংশ নেওয়া ভক্তদের মাঝে বিতরণ করা হয়। এই লাড্ডুর প্রচুর চাহিদা রয়েছে। প্রোক্তম লাড্ডুর তুলনায় এগুলি খুব কম সংখ্যায় প্রস্তুত করা হয়। টিডিটি কর্তৃক বাস্তবায়িত অ্যাডভান্সড প্যাকেজিং সিস্টেমের সাথে লাড্ডু প্রায় ১৫ দিনের মতো শেলফে থাকতে পারে।
গ্রন্থপঞ্জি
গ্রন্থপঞ্জি (প্রাচীন গ্রীক থেকে: βιβλίον, রোমানাইজড: biblion, lit. 'book এবং -γραφία, -graphía, 'writing''), হল একটি সুশৃঙ্খল পন্থায় ঐতিহ্যগতভাবে শারীরিক, সাংস্কৃতিক বস্তু হিসেবে বইসমূহের একাডেমিক অধ্যয়ন; এই অর্থে, এটি গ্রন্থবিদ্যা  (Bibliology)  (প্রাচীন গ্রিক থেকে: -λογία, রোমানাইজড: -logía) নামেও পরিচিত।
লিনসে ডন ম্যাকেঞ্জি
লিনসে ডন ম্যাকেঞ্জি (জন্ম ৭ আগস্ট ১৯৭৮ ) একজন ইংরেজ গ্ল্যামার মডেল, পর্নোগ্রাফিক অভিনয়শিল্পী, এবং টেলিভিশন ব্যক্তিত্ব, যিনি ১৯৯৪ সালে তার ১৬ তম জন্মদিনে সানডে স্পোর্ট ট্যাবলয়েড পত্রিকায় তার উন্মুক্তবক্ষ মডেলিংয়ের মাধ্যমে আত্মপ্রকাশ করেন। তিনি স্বাভাবিকভাবে বড় স্তনের জন্য পরিচিত। ২০০০ সালের পর হার্ডকোর পর্নোগ্রাফি প্রোডাকশন সহ প্রাপ্তবয়স্কদের ম্যাগাজিন, ওয়েবসাইট, সম্প্রচার মিডিয়া এবং ভিডিওগুলিতে তার সরব উপস্থিতি বিদ্যমান ছিল।
ইন্ডিয়ান ইনস্টিটিউট অফ ম্যানেজমেন্ট বেঙ্গালুরু
ইন্ডিয়ান ইনস্টিটিউট অফ ম্যানেজমেন্ট বেঙ্গালুরু ( আইআইএমবি ) একটি সরকারি ম্যানেজমেন্ট স্কুল এবং ভারতের বেঙ্গালুরুতে অবস্থিত একটি জাতীয় গুরুত্ববাহী প্রতিষ্ঠান । ১৯৭৩ সালে প্রতিষ্ঠিত, এই শিক্ষাপ্রতিষ্ঠানটি আইআইএম কলকাতা এবং আইআইএম আহমেদাবাদের পরে ভারতে প্রতিষ্ঠিত তৃতীয় আইআইএম।
লিনসে ডন ম্যাকেঞ্জি
জীবনের প্রথমার্ধ
ম্যাকেঞ্জি ব্রেন্ট, মিডলসেক্সে জন্মগ্রহণ করেন এবং সারে ওয়ালিংটনে বেড়ে ওঠেন। তিনি তিন সন্তানের মধ্যে সর্বকনিষ্ঠ; তার বাবা-মা, টনি এবং লেসলি ম্যাকেঞ্জি, ১৯৮৭ সালে বিবাহবিচ্ছেদ করেন।
ইন্ডিয়ান ইনস্টিটিউট অফ ম্যানেজমেন্ট বেঙ্গালুরু
এটি মূলত স্নাতকোত্তর, ডক্টরাল এবং এক্সিকিউটিভ প্রশিক্ষণ প্রকল্প প্রদান করে। পোস্ট গ্রাজুয়েট প্রোগ্রাম ইন ম্যানেজমেন্ট (পিজিপি) হল দুই বছরের পূর্ণকালীন আবাসিক এমবিএ প্রোগ্রাম, যেটি আইআইএমবির মুখ্য কর্মসূচী। আইআইএমবি তাদের প্রধান একাডেমিক কর্মসূচির পাশাপাশি গবেষণার সুবিধা প্রদান, পরামর্শদাতা সেবা প্রদান, সেমিনার ও অধ্যয়ন বিষয়ক সম্মেলন পরিচালনা ও সাময়িক পত্রিকা প্রকাশেও নিয়োজিত রয়েছে।
ইতিহাস
১৯৭২ সালে, রবি জে ম্যাথাইয়ের নেতৃত্বে একটি কমিটি আইআইএম কলকাতা এবং আইআইএম আহমেদাবাদে আইআইএমের স্নাতকদের জন্য ক্রমবর্ধমান চাহিদা দেখে, আরও দুটি আইআইএম প্রতিষ্ঠার পরামর্শ দিয়েছিল। প্রথম দুটি আইআইএম বেসরকারী ক্ষেত্রের দিকে দৃষ্টি নিবদ্ধ করার পরে, সিদ্ধান্ত নেওয়া হয়েছিল যে নতুন প্রতিষ্ঠানগুলি তার প্রতিষ্ঠানের ম্যানেজমেন্ট স্নাতকদের ক্রমবর্ধমান চাহিদা পূরনের জন্য সরকারী ক্ষেত্রের দিকে দৃষ্টি নিবদ্ধ করবে। ফলস্বরূপ ব্যাঙ্গালুরুতে পরের বছর ইনস্টিটিউট প্রতিষ্ঠিত হয়, এটি সরকারী খাতের উদ্যোগের প্রয়োজনগুলির জন্য এককভাবে তৈরি করা হয়। প্রস্তাবিত প্রতিষ্ঠানের জন্য, কর্ণাটক সরকার ৩০ লক্ষ্য টাকা মূল্যের ১০০ একর জমি  বিনা মূল্যে  প্রদান করে। টিএ পাই এবং এনএস রামস্বামী যথাক্রমে চেয়ারম্যান ও পরিচালক পদে নিযুক্ত হন। প্রতিষ্ঠানটি ভারতের তৎকালীন প্রধানমন্ত্রী ইন্দিরা গান্ধী ১৯৭৩ সালের ২৮ অক্টোবর উদ্বোধন করেন। প্রতিষ্ঠানটি সেন্ট জোসেফ কলেজ অফ কমার্স এবং ল্যাংফোর্ড রোডে ভাড়া নেওয়া আরও কয়েকটি ভবনে শুরু হয়। পরে নতুন প্রতিষ্ঠানটি  দক্ষিণ ব্যাঙ্গালোরের ব্যানারঘাট্টা রোডে  স্থানান্তরিত হয়।
একাডেমিক ব্লক
একাডেমিক ব্লকগুলি বিভি দোশি নেতৃত্বে স্টেইন, দোশি এবং বাল্লা স্থপতিদের দ্বারা নকশা করা হয় এবং ১৯৮৩ সালে এটি সম্পূর্ণ হয়। ভর্তিচ্ছু শিক্ষার্থীর সংখ্যা বৃদ্ধির কারণে পরে কয়েকটি ব্লক যুক্ত করা হয়। বর্তমানে, এখানে শ্রেণি কক্ষ, অনুষদ কার্যালয় এবং অন্যান্য প্রশাসনিক সংস্থা অবস্থিত, যেখানে এ থেকে পি পর্যন্ত অক্ষর দ্বারা চিহ্নিত ব্লক রয়েছে। শ্রেণি কক্ষগুলি সম্পূর্ণরূপে শিল্প সুবিধার সাথে শীতাতপ নিয়ন্ত্রিত।
অনুবন্ধ চতুষ্টয়
অনুবন্ধ চতুষ্টয় (अनुबन्ध चतुष्टय) আক্ষরিক অর্থে চারটি সংযোগ, এবং সেইজন্য, এটি প্রকৃতি ও বিষয়বস্তুতে চারগুণ যেমন – অধিকারী (যোগ্য ছাত্র) যিনি একাগ্রতা (একক বিন্দুযুক্ত মন), চিত্তশুদ্ধি  (মনের বিশুদ্ধতা) ও বিক্ষেপ (অস্থিরতা ও অপবিত্রতা থেকে মুক্তি) বা অধিকার (অভিযোগ) গড়ে তুলেছেন; বিষয় (বিষয়বস্তু বা মূলভাব), জীব-ব্রহ্ম পরিচয় সম্পর্কিত; প্রয়োজন বা ফলশ্রুতি (ফলাফল বা ফল) যা অত্যন্তিক-দুখ-নিবৃত্তি (দুঃখের সম্পূর্ণ নিরাময়) এবং পরমানন্দ-প্রাপ্তি (পরম সুখের প্রাপ্তি); এবং  অধিকার, বিষয় ও  প্রয়োজনের মধ্যে সম্বন্ধ (সম্পর্ক বা আন্তঃপাঠ্যতা)।
তাৎপর্য
হিন্দু দর্শনে, অনুবন্ধ চতুষ্টয় হল ঐতিহ্যগত ভারতীয় অলঙ্কৃত রীতি যা জ্ঞান লাভ এবং সর্বোচ্চ পরিপূর্ণতার সাথে যুক্ত, যে রীতিটি চারটি মৌলিক বিষয়ের উপর ভিত্তি করে চিন্তা ও কর্মের মধ্যে কাজ করে যা হল – প্রস্তাবিত বিষয়, উদ্দেশ্যলক্ষ্য এবং এর প্রকৃতি, কেন সেই লক্ষ্যের আলোকে চাওয়া হয়, এবং বিষয়বস্তু ও সত্যের প্রত্যাশিত আশংকা। ভগবদ্গীতায় কৃষ্ণ অর্জুনকে আশ্বস্ত করেছেন: "परं भूयः प्रवक्ष्यामि ज्ञानानां ज्ञानमुत्तमम्। यज्ज्ञात्वा मुनयः सर्वे परां सिद्धिमितो गताः।।
আমি আবার সেই সর্বোচ্চ জ্ঞানের কথা বলব যা অন্য যেকোন জ্ঞানের চেয়ে উচ্চতর, যা জেনে সমস্ত ঋষিরা পরম পূর্ণতা লাভ করেছেন।"
- ভগবদ্গীতা, ১৪.১
তারপরে, কীভাবে সেই জ্ঞান অর্জন ও বিকাশ করা যেতে পারে তা ব্যাখ্যা করতে এগিয়ে যান যা অবশেষে একজন মুমুক্ষু (অন্বেষক) কে মুক্তি দেবে যে প্রকৃতির পদ্ধতির (প্রকৃতি) সাথে সংযোগের কারণে এই জড় জগতে আটকে আছে, এবং সেইজন্য, প্রকৃতির প্রকৃতি ব্যাখ্যা করে তিনটি গুণ। এই বিশেষ বিবৃতিটি একটি অনুবন্ধ চতুষ্টয়ের আকারে যার বিষয়বস্তু হল ব্রহ্মবিদ্যা, লক্ষ্য হল দুঃখ থেকে মুক্তি, এবং প্রয়োজনম হল ব্রহ্মের জ্ঞান যা স্বতঃস্ফূর্ত মুক্তি দেয়। কৃষ্ণ অর্জুনকে সেই আত্মের জ্ঞানের দিকে নিয়ে যান যা প্রকাশ করে যে বিষয় কী, "আমি" কী – তৎ ত্বং অসি, এই সম্পর্ক যা অন্বেষণকারীকে সাহায্য করে, মৌলিক গুণাবলীর অধিকারী, তিনি বিষয়বস্তুর সাথে সংযোগ স্থাপন করবেন বা যুক্ত করবেন কিনা তা নির্ধারণ করতে।
টেরিন থমাস
জীবনী
টেরিন থমাস, রিনা এম টুকিয়ারোনের মঞ্চ নাম, ১৯৮৩ সালের মে মাসে নিউ জার্সিতে বসবাসকারী একটি ইতালীয়-মার্কিন পরিবারে জন্মগ্রহণ করেন। যখন তিনি ১৮ বছর বয়সী হন, তখন তিনি লাইটস্পিড মিডিয়া কর্পোরেশন কোম্পানির জন্য কাজ শুরু করেন, যেখানে তিনি প্রথমে সফটকোর পর্নোগ্রাফি ও পরে ইরোটিক মডেল হিসাবে কাজ করেন৷ ২০০৪ সালের শেষের দিকে, টমাস পর্ন শিল্পে প্রবেশ করতে ক্যালিফোর্নিয়ায় যাত্রা করেন, সেই বছরই ২১ বছর বয়সে একজন পর্ন অভিনেত্রী হিসেবে আত্মপ্রকাশ করেন। তার প্রথম দুটি চলচ্চিত্র ছিল নটি কলেজ স্কুল গার্লস ৩৮ এবং ১২ অন ওয়ান ২।
জারার্ড রদারহাম
জারার্ড আলেকজান্ডার রদারহাম (Gerard Rotherham}; জন্ম: ২৮ মে, ১৮৯৯ - মৃত্যু: ৩১ জানুয়ারি, ১৯৮৫) ওয়ারউইকশায়ারের কভেন্ট্রি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ১৯১৯ থেকে ১৯২৮-২৯ সময়কালে ওয়ারউইকশায়ার দলের পক্ষে ইংরেজ প্রথম-শ্রেণীর কাউন্টি ক্রিকেট খেলায় অংশগ্রহণ করেছিলেন। এছাড়াও, কেমব্রিজ বিশ্ববিদ্যালয় ও ওয়েলিংটন দলের পক্ষে প্রথম-শ্রেণীর খেলায় অংশ নিয়েছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন জারার্ড রদারহাম।
প্রথম-শ্রেণীর ক্রিকেট
সমগ্র খেলোয়াড়ী জীবনে ৬৫টি প্রথম-শ্রেণীর খেলায় অংশ নিয়েছেন জারার্ড রদারহাম। ২১ মে, ১৯১৯ তারিখে কেমব্রিজ বিশ্ববিদ্যালয়ের সদস্যরূপে অস্ট্রেলিয়ান ইম্পেরিয়াল ফোর্সেসের বিপক্ষে অভিষেক ঘটে তার। ২২ জানুয়ারি, ১৯২৯ তারিখে ওয়েলিংটনের সদস্যরূপে অকল্যান্ডের বিপক্ষে সর্বশেষ প্রথম-শ্রেণীর খেলায় অংশ নেন।
১৯১৯ থেকে ১৯২৮-২৯ মৌসুম পর্যন্ত জারার্ড রদারহামের প্রথম-শ্রেণীর খেলোয়াড়ী জীবন চলমান ছিল। তবে, রদারহামের প্রথম-শ্রেণীর খেলোয়াড়ী জীবন মাত্র কয়েক মৌসুম স্থায়ী হয়েছিল। ইংল্যান্ডে কেমব্রিজ বিশ্ববিদ্যালয় ও ওয়ারউইকশায়ার এবং নিউজিল্যান্ডে ওয়েলিংটনের পক্ষে প্রথম-শ্রেণীর খেলায় প্রতিনিধিত্ব করেছেন।
১৯২১ সালে ওয়ারউইকশায়ারের পক্ষে পূর্ণাঙ্গ মৌসুম খেলেন। ঐ সময়ে ব্যাটিংয়ের তুলনায় তার বোলিং অধিক গুরুত্ব বহন করে। ঐ মৌসুমে তিনি ৮৮ উইকেট দখল করেন। মৌসুম শেষে নিউজিল্যান্ডে চলে যান। সেখানে ১৯২৮-২৯ মৌসুমে ওয়েলিংটনের পক্ষে একবার অংশ নিয়েছিলেন।
৩১ জানুয়ারি, ১৯৮৫ তারিখে ৮৬ বছর বয়সে ডার্বিশায়ারের বেকওয়েল এলাকায় জারার্ড রদারহামের দেহাবসান ঘটে। তার কাকা হিউ রদারহাম ১৮৮০-এর দশকে প্রথম-শ্রেণীর খেলায় অংশ নিয়েছিলেন।
শোগাকুকান
শোগাকুকান জাপানি প্রকাশক। শোগাকুকান সাধারণত জাপানি অভিধান, কাব্যগ্রন্থ, মাঙ্গা, ম্যাগাজিন ইত্যাদি প্রকাশ করে থাকে। সোগাকুকানের প্রতিষ্ঠাতার নাম তাকেও গা। বর্তমান সোগাকুকানের প্রেসিডেন্টের নাম মাসাহিরো গা।
ভ্যাটিকান সিটির ভূগোল
থাম্ব|ভ্যাটিকান সিটির মানচিত্র। ইতালির রোম দ্বারা চারদিকে আবদ্ধ ছিটমহল হিসাবে অবস্থানের কারণে ভ্যাটিকান সিটির ভূগোল অনন্য। এর আয়তন ৪৯ হেক্টর (১২১ একর বা ০.১৯ বর্গ মাইল)। এটি বিশ্বের ক্ষুদ্রতম স্বাধীন রাষ্ট্র। মূল রাষ্ট্রের বাইরে রোম শহরের তেরটি ভবন এবং কাস্তেল গান্দোলফো (পোপের গ্রীষ্মকালীন আবাস) ভ্যাটিকান সিটির আওতাধীন। এর মধ্যে একটি ভবন (ষষ্ঠ পল মিলনায়তন) ভ্যাটিকান সিটির সীমান্তে অবস্থিত হলেও, ইতালির সীমানার অভ্যন্তরে পড়ে। ভ্যাটিকান সিটিতে কোন বিশেষ প্রাকৃতিক সম্পদ নেই এবং রোমকে প্রভাবিত করে এমন প্রাকৃতিক দুর্যোগ (যেমন ভূমিকম্প) ছাড়া কোন দুর্যোগের প্রকোপ নেই।
জলবায়ু
ভ্যাটিকান সিটিতে পুরোপুরি রোমের মতো একই ধরনের জলবায়ু বিদ্যমান: নাতিশীতোষ্ণ ও মৃদু। নগর রাষ্ট্রটির শীতকাল (সেপ্টেম্বর থেকে মধ্য মে) আর্দ্র এবং গ্রীষ্মকাল (মে থেকে সেপ্টেম্বর) উষ্ণ ও শুষ্ক।
ভূখণ্ড
থাম্ব|ভ্যাটিকান সিটির উদ্যানের চিত্র। ভ্যাটিকান সিটি নীচু পাহাড়ের উপর অবস্থিত। খ্রিস্ট ধর্মের অস্তিত্বের অনেক আগে থেকেই এই পাহাড়টিকে ভ্যাটিকান হিল (লাতিন ভাষায়, মনস ভ্যাটিকানাস) বলা হতো। প্রাচীন রোমানদের দ্বারা সাধারণত "ভ্যাটিকান অঞ্চল" (ভ্যাটিকানস অ্যাগার) নামে পরিচিত অঞ্চলে একটি এট্রুস্কান বসতি সম্ভবত বিদ্যমান ছিল, যদিও এর কোনও প্রত্নতাত্ত্বিক নিদর্শন আবিষ্কার করা যায় নি।
প্রান্তবিন্দু
ভ্যাটিকান সিটির প্রান্তবিন্দুগুলোর তালিকা এখানে দেওয়া হলো। প্রান্তবিন্দু (extreme points) হলো উচ্চতম ও নিম্নতম স্থানসহ এমন স্থানসমূহ যা অন্যান্য সব স্থান থেকে সবচেয়ে উত্তর, দক্ষিণ, পূর্ব ও পশ্চিমে অবস্থিত।
ভ্যাটিকান সিটির সর্বনিম্ন বিন্দু একটি নামহীন স্থান, যার উচ্চতা ১৯ মিটার (৩ ফুট)। সর্বোচ্চ বিন্দুটিও একটি নামহীন স্থান, যা ৭৬ মিটার (২৫০ ফুট)। ভ্যাটিকানের সবচেয়ে উঁচু ভবনটি হলো সেন্ট পিটার্স ব্যাসিলিকা, যা ১৩৮ মিটার (৪৫২ ফুট) উঁচু।
ভূমিব্যবহার
ভ্যাটিকান সিটির ভূমিপ্রকৃতি মৌলিকভাবে শহুরে এবং ভূখণ্ডের কোন অংশই উল্লেখযোগ্যভাবে কৃষি বা প্রাকৃতিক সম্পদ আহরণের জন্য সংরক্ষিত নয়। নগর রাষ্ট্রটির সীমিত অঞ্চলের কারণে একটি ভালো ভূমি অর্থনীতি বিদ্যমান। এ কারণে নগর উন্নয়নে (যেমন ভবন নির্মাণ) মোট আয়তনের মাত্র অর্ধেক অংশ ব্যবহৃত হয় এবং অবশিষ্ট অংশ ভ্যাটিকান উদ্যান প্রভৃতি উন্মুক্ত স্থানের জন্য সংরক্ষিত। এই অঞ্চলটিতে বিভিন্ন কাঠামো রয়েছে যা সার্বভৌম রাষ্ট্রের স্বায়ত্তশাসনে সহায়তা করে, যেমন রেললাইন, রেলস্টেশন, হেলিপোর্ট, ডাকঘর, রেডিও স্টেশন (যার অ্যান্টেনা ইতালির অভ্যন্তরেও বিস্তৃত), সামরিক ঘাঁটি, সরকারি প্রাসাদ ও কার্যালয়, সীমানা চিহ্নিতকারী প্রাচীন প্রতিরক্ষা প্রাচীর, উচ্চতর শিক্ষার প্রতিষ্ঠান এবং সাংস্কৃতিক / শিল্প কেন্দ্র।
বহিঃসংযোগ
ভ্যাটিকান সিটি মানচিত্র
অর্থহীন (ব্যান্ড দল)
অর্থহীন বাংলাদেশের অন্যতম একটি ব্যান্ড। এই ব্যান্ডের প্রতিষ্ঠাতা এবং দলনেতা সুমন। ১৯৯৯ সালে শুরু হওয়া এই ব্যান্ডের এখন পর্যন্ত ৭টি অ্যালবাম প্রকাশিত হয়েছে। তাদের প্রথম অ্যালবাম ত্রিমাত্রিক প্রকাশিত হয় ২০০০ সালের এপ্রিল মাসে। শুরু থেকেই অত্যন্ত জনপ্রিয় এই ব্যান্ডের সবগুলো অ্যালবামই বেস্ট সেলিং হয়েছে। এখন পর্যন্ত তাদের শেষ অ্যালবাম ক্যানসারের নিশিকাব্য প্রকাশিত হয় ২০১৬ সালে। মূলত রক ব্যান্ড হলেও তারা এখন হেভি মেটাল গানও করছে।
যামিনী কৃষ্ণমূর্তি
মুঙ্গারা যামিনী কৃষ্ণমূর্তি (জন্ম ২০ ডিসেম্বর ১৯৪০) হলেন একজন ভরতনাট্যম এবং কুচিপুড়ি ধারার নৃত্যশিল্পী।
প্রারম্ভিক জীবন
যামিনী কৃষ্ণমূর্তি অন্ধ্র প্রদেশের চিতোর জেলায় মাদানাপল্লিতে জন্মগ্রহণ করেন। তিনি এক অর্ধচন্দ্র রাতে জন্মগ্রহণ করেন, এবং তার ঠাকুরদা তার নাম রাখেন যামিনী পূর্ণতিলকা, যার অর্থ 'একটা রাতের পূর্ণ ভ্রূ চিহ্ন'। তার ঠাকুরদা একজন স্বনামধন্য উর্দু কবি ছিলেন। পরবর্তীতে তাঁকে তামিলনাডুর চিদম্বরমে আনা হয়। তার মাতৃভাষা হল তেলুগু।
যামিনী ভরতনাট্যম নৃত্য শিক্ষা করেছিলেন কাঞ্চিপুরম এল্লাপ্পা পিল্লাই, তাঞ্জাবুর কিট্টাপ্পা পিল্লাই ও দণ্ডায়ুধপাণি পিল্লাইয়ের তত্ত্বাবধানে। তিনি কুচিপুড়ি নৃত্যের পাঠ নিয়েছিলেন বেদান্তম লক্ষ্মী নারায়ণ শাস্ত্রী, চিন্তা কৃষ্ণমূর্তি এবং পাসুমার্তি বেণুগোপাল কৃষ্ণশর্মার কাছে। এছাড়া তিনি ওড়িশি নৃত্যশৈলীর তালিম নিয়েছিলেন পঙ্কজ চরণ দাস এবং কেলুচরণ মহাপাত্রের অধীনে।
বহুমুখী প্রতিভাসম্পন্ন যামিনী কর্ণাটকী সংগীতেও শিক্ষালাভ করেছিলেন। এবিষয়ে তার গুরু ছিলেন এম ডি রামানাথন। এবং এমনকি বীণা বাদনও শিক্ষা করেছিলেন কল্পাকম স্বামীনাথনের কাছে।
কর্মজীবন
১৯৫৭ খ্রিস্টাব্দে মাদ্রাজে যামিনী কৃষ্ণমূর্তির অভিষেক হয়েছিল। তিনি তিরুমালা তিরুপতি দেবস্থানম মন্দিরের আস্থানা নর্তকী (গৃহ নর্তকী) -এর অনন্য সম্মান পেয়েছেন। কয়েকজন সমালোচকের ধারণা হল যে, যামিনী কৃষ্ণমূর্তির নৃত্যের ছন্দে তার ব্যক্তিত্ব প্রতিফলিত হয়। এছাড়া তিনি কুচিপুড়ি ধারার নৃত্যের 'মশাল বাহক' হিসেবে পরিচিত।
তিনি ভরতনাট্যম এবং কুচিপুডি নৃত্যশৈলীর একজন নেতৃস্থানীয় প্রচারকরূপে নিজের জায়গা করে নিয়েছিলেন। নয়াদিল্লির হাউজ খাসে তার নৃত্যশিক্ষার প্রতিষ্ঠান যামিনী স্কুল অফ ডান্সে তিনি নবীন নৃত্যশল্পীদের শিক্ষা প্রদান করেন।
শিব গণেশ হলেন তার ব্যবস্থাপক।
আত্মজীবনী
'আ প্যাশন ফর ডান্স' নামে তার একটা আত্মজীবনী প্রকাশ করেছেন, যে বই পাঠকদের প্রশংসা কুড়িয়েছে।
ব্যক্তিগত জীবন
যামিনী কৃষ্ণমূর্তি জীবনে বিবাহ বন্ধনে আবদ্ধ হননি।
পুরস্কারসমূহ
তার নৃত্যশিল্পীর কর্মজীবন তাঁকে অনেক পুরস্কার এনে দিয়েছে, যেমন, পদ্মশ্রী (১৯৬৮), পদ্মভূষণ (২০০১), এবং পদ্মবিভূষণ (২০১৬), যেগুলো ভারত সরকারের সর্বোচ্চ নাগরিক সম্মান।. ২০১৮ সালের ৮ ই মার্চ মহিলা দিবস উপলক্ষে শম্ভভী স্কুল অফ ডান্সের আয়োজিত 'নায়িকা-এক্সিলেন্স পার্সনিফায়েডে' অনুষ্ঠানে "নাট্য শাস্ত্র" পুরস্কারে তাকে সম্মানিত করা হয়েছিল। তিনি অনুষ্ঠানে 'কন্ট্রিবিউশন অফ ওম্যান টু কুচিপুড়ি' বিষয়ে এক ভাষণ প্রদান করেন। তিনি প্রতীক্ষা কাশি প্রদর্শিত একটা ডিভিডিও প্রকাশ করেন, যিনি হলেন কুচিপুড়ি নৃত্যাঙ্গন সম্ভাবীর শৈল্পিক পরিচালক বৈজয়ন্তী কাশির কন্যা। যামিনী কৃষ্ণমূর্তি ভরতনাট্যম, কুচিপুড়ি এবং ওড়িশি নৃত্যে অসামান্য অবদানের জন্যে অমরাবতী নাট্যোৎসবের পক্ষ থেকে ড. কে চক্রপাণি কর্তৃক ২০১৬ খ্রিস্টাব্দে 'অমরাবতী আজীবন সম্মাননা' সম্মানে ভূষিত করা হয়েছে।
আন্তন চেখভ
আন্তন পাভলোভিচ চেখভ (Anton Chekhov, ; Анто́н Па́влович Че́хов; ২৯ জানুয়ারি ১৮৬০ - ১৫ জুলাই ১৯০৪) ছিলেন একজন রুশ চিকিৎসক, নাট্যকার ও ছোটগল্পকার। তাকে বিশ্বসাহিত্যের অন্যতম সেরা ছোটগল্পকার হিসেবে বিবেচনা করা হয়। তার ছোটগল্পগুলো লেখক, সমালোচক সমাজে প্রভূত সমাদর অর্জন করেছে। নাট্যকার হিসেবে পেশাজীবনে চেখভ চারটি ক্ল্যাসিক রচনা করেছেন। সবচেয়ে বেশি সংখ্যক নাটক মঞ্চস্থ হয়েছে এমন নাট্যকারদের মাঝে শেকসপিয়ার ও ইবসেনের পাশাপাশি চেখভের নামও উল্লেখ করা হয়। এছাড়া মঞ্চনাটকে প্রাক-আধুনিকতার উদ্ভবে অন্যতম তিনজন ব্যক্তিত্বের মধ্যে ইবসেন ও অগুস্ত স্ত্রিন্দবারির পাশাপাশি তার নাম উল্লেখ করা হয়।
১৮৮০ থেকে ১৯০৩ সালের মধ্যে তিনি সর্বমোট ৬০০টি সাহিত্যকর্ম রচনা ও প্রকাশ করেন। শুরুতে নাট্যকার হিসেবে তিনি আন্তর্জাতিকভাবে পরিচিতি পান থ্রি সিস্টার্স, দ্য সিগাল এবং দ্য চেরি অরচার্ড এই তিনটি নাটকের মাধ্যমে। দ্য সিগাল নাটকটি ১৮৯৬ সালে মঞ্চস্থ হলে সেটি একেবারেই দর্শকপ্রিয়তা অর্জন করতে পারেনি। প্রবল বিশৃঙ্খলার মধ্য দিয়ে এর মঞ্চায়ন সম্পূর্ণ ব্যর্থ হওয়ার প্রেক্ষিতে চেখভ থিয়েটার বর্জন করেন। পরে ১৮৯৮ সালে এই নাটকটিই কনস্তান্তিন স্তানিস্লাভ্‌স্কির আগ্রহে মস্কো আর্ট থিয়েটারে মঞ্চস্থ হলে তা ব্যাপক প্রশংসিত হয়। মস্কো আর্ট থিয়েটার চেখভের আঙ্কল ভানিয়া নাটকটি প্রযোজনাসহ তার শেষ দুটি নাটক, থ্রি সিস্টার্স এবং দ্য চেরি অরচার্ড এর প্রথম প্রদর্শনীও করে। চেখভের চারটি নাটক দর্শক ও সকল অভিনয়শিল্পীদের সমন্বিত অভিনয়, এই দুইয়েরই অনেক সময় ও মনোযোগ দাবী করে। কারণ এই নাটকগুলিতে কোনো সনাতন বাহ্যিক নাট্যক্রিয়া নেই, এর পরিবর্তে মামুলি অকিঞ্চিৎকর সব বিষয়ে করা সংলাপে রয়েছে আবেগ, অনুভূতির অন্তঃস্রোতের প্রবাহ।
শুরুতে চেখভের লেখক হওয়ার উচ্চাকাঙ্ক্ষা ছিলো না। প্রথমদিকের গল্পগুলো তিনি লিখেছিলেন জীবনযাপন ও পড়ালেখার জন্য প্রয়োজনীয় অর্থ যোগাড় করার উদ্দেশ্যে। কিন্তু পরে তার মধ্যে শিল্পীসুলভ উচ্চাকাঙ্ক্ষা জন্ম নিলে ক্রমে তিনি সাহিত্যচর্চার ভিন্ন রীতি ও প্রবণতার উদ্ভাবন করেন যা আধুনিক ছোটগল্পের বিকাশে বিশেষ প্রভাব রাখে। চেখভের মৌলিকতা নিহিত আছে সাহিত্যচর্চায় তার স্ট্রিম অভ কনশাসনেস (কোনো ব্যক্তির বিরতিহীন চৈতন্যপ্রসূত অভিজ্ঞতা) আঙ্গিক ব্যবহারে, যা পরে গ্রহণ করেছিলেন জেমস জয়েস ও অন্যান্য আধুনিকতাবাদী সাহিত্যিকরা, এবং সনাতন গল্পকাঠামোর নীতিঘটিত পরম অবস্থানকে অস্বীকারের মাঝে। তার মতে, একজন শিল্পীর ভূমিকা হলো প্রশ্নকারীর, প্রশ্নের উত্তর দেয়ার দায়িত্ব নেই তার। চেখভ তার সাহিত্যিক জীবনের বেশিরভাগ সময়ে চিকিৎসা পেশায় নিয়োজিত ছিলেন, যদিও এ থেকে তিনি সামান্যই উপার্জন করতেন। তিনি অধিকাংশ রোগীর চিকিৎসা করতেন বিনামূল্যে। তাই জীবনধারণের জন্য প্রয়োজনীয় অর্থের যোগান আসতো তার লেখালেখি থেকে।
শৈশব
thumb|ডান|250px|আন্তন চেখভ তাগানরোগের এই বাড়িতে জন্মগ্রহণ করেছিলেন। thumb|140px|বাম|১৮৮০ সালে তরুণ চেখভ আন্তন চেখভ ১৮৬০ সালের ২৯শে জানুয়ারি (পুরনো রীতিতে ১৭ই জানুয়ারি) দক্ষিণ রাশিয়ার আজভ সাগর সংলগ্ন বন্দরনগরী তাগানরোগে জন্মগ্রহণ করেন। এটি ছিল সন্ত মহান অ্যান্থনির মৃত্যুবার্ষিকী। ছয় সন্তানের মধ্যে তিনি ছিলেন তৃতীয়। চেখভের পিতা পাভেল জেগোরোভিচ চেখভ (১৮২৫-১৮৯৮) ছিলেন ভরনেজ প্রদেশের ওলহভাৎকা গ্রামের একজন প্রাক্তন ভূমিদাস কৃষক এবং তার মাতা ছিলেন ইউক্রেনীয়। পাভেল চেখভ তাগানরোগে একটি মুদি দোকান চালাতেন। তিনি ছিলেন গির্জার ধর্মসংগীতে নেতৃত্বদানকারী গায়কবৃন্দের পরিচালক এবং একজন ধর্মপ্রাণ গোঁড়াবাদী খ্রিস্টান। পিতা হিসেবে তিনি ছিলেন অত্যন্ত কঠোর ও রূঢ়। তার সন্তানদের তিনি এমনকি শারীরিকভাবেও শাস্তি দিতেন। অনেক ঐতিহাসিক মনে করেন চেখভের রচিত কপটতাপূর্ণ চরিত্রগুলো তৈরী হয়েছে তার পিতার আদলে। চেকভের মা জেভগেনিয়া জাকোভলেভনা (১৮৩৫-১৯১৯), ছিলেন চমৎকার গল্পকথক। তিনি তার ছেলেমেয়েদের কাছে তার কাপড়-ব্যবসায়ী বাবার সাথে পুরো রাশিয়া ভ্রমণের গল্প বলতেন। চেখভ তার মায়ের কথা স্মরণ করেছেন এভাবে, “আমরা আমাদের মেধা বাবার কাছ থেকে পেয়েছি, কিন্তু হৃদয় পেয়েছি মা’র কাছ থেকে”। পরিণত বয়সে চেখভ তার ভাই আলেকসান্দরের স্ত্রী ও ছেলেমেয়ের প্রতি তার বিরুদ্ধ আচরণের সমালোচনা করতে গিয়ে তাকে তাদের পিতার নির্মম আচরণের কথা মনে করিয়ে দিয়েছেন:
thumb|250px|ডান|উনিশ শতকের শেষভাগে [[চেখভ জিমনেসিয়াম|তাগানরোগ বালক জিমনেসিয়াম। উপরের ক্রুশটি বর্তমানে নেই।]] তাগানরোগের বাণিজ্যে গ্রিক ব্যবসায়ীদের গুরুত্বপূর্ণ ভূমিকা ছিল। তাই চেখভের পিতা চেখভকে ও তার এক ভাই নিকলাইকে গ্রিক চার্চ ও গ্রিক স্কুলে পাঠিয়েছিলেন। কিন্তু স্কুলটি অসফলভাবে চলছিল এবং দুই বছর পরেই এটি পরিণত হয় তাগানরোগ শরীরচর্চা কেন্দ্রে, যা বর্তমানে চেখভ জিমনেসিয়াম। স্কুলে চেখভের কৃতিত্ব ছিল গড়পড়তা মানের। পনের বছর বয়স পর্যন্ত চেখভকে একই ক্লাসের পুনরাবৃত্তি করতে হয়েছিল, কেননা তিনি একটি গ্রিক পরীক্ষায় পাশ করতে পারেননি। এই ফলাফল বিপর্যয়ের কারণ হতে পারে গ্রিক গোঁড়াবাদী গির্জার সমবেত ধর্মীয় সঙ্গীতে অংশগ্রহণ এবং তার পিতার দোকানের কাজে চেখভের নিয়মিত কার্যক্রম। এছাড়াও কারণ হিসেবে যোগ করা যেতে পারে সমকালীন রাশিয়ার কতৃত্বপূর্ণ শিক্ষা ও শিক্ষাদান পদ্ধতি, কেননা চেখভ প্রভূত্বকে তুচ্ছজ্ঞান করতেন, প্রবলভাবে অপছন্দ করতেন। ১৮৯২ সালে লেখা এক চিঠিতে চেখভ তার শৈশব বর্ণনা করতে গিয়ে “দুঃখক্লেশ” শব্দটি ব্যবহার করেছিলেন। তিনি তার শৈশবকে স্মরণ করেছেন এভাবে:
thumb|160px|যুবক চেখভের প্রতিকৃতি ১৮৭৬ সালে একটি নতুন বাড়ি তৈরিতে অনেক বেশি পুঁজি বিনিয়োগের পর চেখভের পিতাকে দেউলিয়া ঘোষণা করা হয়। ঋণ শোধ করতে ব্যর্থ হওয়ায় কারাবাস এড়াতে তিনি মস্কোতে পালিয়ে যান। সেখানে তার বড় দুই ছেলে আলেকসান্দর ও নিকলাই বিশ্ববিদ্যালয়ে পড়তো। পরিবারটি মস্কোতে দারিদ্র্যের মাঝে বাস করছিলো। চেখভের মা শারীরিক ও মানসিকভাবে ভেঙ্গে পড়েছিলেন। বিষয়সম্পত্তি বিক্রি ও স্কুলের পড়াশোনা শেষ করার জন্য চেখভকে তাগানরোগেই রেখে আসা হয়েছিল।
চেখভ তাগানরোগে আরও তিন বছর ছিলেন। তিনি তাগানরোগে সেলিভানভ নামের এক ব্যক্তির সাথে থাকতেন যিনি চেখভের দ্য চেরি অরচার্ড-এর চরিত্র লোপাখিনের মতোই তাদের বাড়ি কিনে নিয়ে পরিবারটিকে ঋণমুক্ত করেছিলেন। চেখভকে নিজের পড়াশোনার ব্যয় নিজেকেই বহন করতে হতো। এই খরচের ব্যবস্থা করার জন্য তিনি বেশ কয়েকরকমের কাজ করতেন যার মধ্যে একটি ছিল গৃহশিক্ষকতা। এছাড়াও তিনি গোল্ডফিঞ্চ পাখি ধরে বিক্রি করতেন এবং খবরের কাগজে ছোট ছোট স্কেচ এঁকেও অর্থ উপার্জন করতেন। তিনি তার দৈনন্দিন খরচ থেকে সঞ্চিত প্রতিটি রুবল মস্কোতে পাঠিয়ে দিতেন, সেই সাথে পরিবারের সদস্যদের উদ্দীপিত করার জন্যে পাঠাতেন হাস্যরসাত্মক চিঠি। এই সময়টাতে তিনি প্রচুর পরিমাণে পড়েছেন। পড়েছেন বিশ্লেষণাত্মকভাবে। যে লেখকদের লেখা তিনি এই সময়ে পড়েছিলেন তাদের মধ্যে রয়েছেন থের্ভান্তেস, তুর্গেনেভ, গনচারভ এবং শোপনহাওয়ার। একই সময়ে তিনি ফাদারলেস নামের একটি পুরো দৈর্ঘ্যের কমেডি নাটকও লিখেছেন, যেটাকে তার ভাই আলেকজান্ডার বাতিল করে দিয়েছেন "অমার্জনীয়, যদিও নির্দোষ কল্পকাহিনী" হিসেবে। চেখভ বেশ কিছু প্রণয়ঘটিত সম্পর্কেও জড়িয়ে পড়েন। এর মধ্যে একটি সম্পর্ক ছিল শিক্ষকের স্ত্রীর সাথে।
১৮৭৯ সালে চেখভ স্কুলের পড়াশোনা শেষ করে মস্কোতে তার পরিবারের সাথে যোগ দেন। তিনি আই.এম. সেচেনভ ফার্স্ট মস্কো স্টেট মেডিক্যাল বিশ্ববিদ্যালয়ে ভর্তি হন।
শিক্ষা ও প্রারম্ভিক সাহিত্যকর্ম
মস্কোতে চলে আসার অল্প কিছুদিন পরেই চেখভ মস্কো স্টেট বিশ্ববিদ্যালয়ে ভর্তি হন এবং এখানেই তার শিক্ষা গ্রহণ চলে ১৮৭৯ সালের সেপ্টেম্বর থেকে ১৮৮৪ সালের গ্রীষ্ম পর্যন্ত। ঐ গ্রীষ্মে চেখভ ফাইনাল পরীক্ষা দেন। এই সময়ের মধ্যে সাত সদস্যের চেখভ পরিবার কয়েকবার তাদের আবাস বদল করেছে। এবং স্থায়ী আবাসে সবকিছু গুছিয়ে নেয়ার আগের কয়েক মাস তাদেরকে যে অপ্রশস্ত বাসস্থান ও দুর্বিষহ পরিস্থিতিতে বসবাস করতে হয়েছে তা চেখভের পরীক্ষার প্রস্তুতিতে গুরুতর সমস্যার সৃষ্টি করেছিল।
চেখভ তার প্রথম দিকের লেখা গল্প বা অন্যান্য রচনায় যে চরিত্রগুলো সৃষ্টি করেছেন তাদের মধ্যে বিস্ময়কর সব সম্পর্ক পরিলক্ষিত হয়। এই বিস্ময়কর সম্পর্কগুলোর সম্যক উপলব্ধি সম্ভব যদি তার শুরুর দিকে লেখা চিঠিগুলো পর্যবেক্ষণ করা যায়। উদাহরণস্বরূপ, ১৮৮৩ সালের আগস্টে একটি সাময়িকীর সম্পাদককে কিছু গল্পের সাথে পাঠানো এই চিঠির উল্লেখ করা যেতে পারেঃ আমাদের সর্বোচ্চ কল্পনাশক্তি প্রয়োগ করে যতটা শোচনীয় পরিস্থিতির কথা আমরা ভাবতে পারি, ঠিক ততটাই শোচনীয় পরিস্থিতিতে আমি লেখালেখি করে থাকি । আমাকে নিষ্করুণ বিরক্ত করছে আমার সামনে পড়ে থাকা সাহিত্যের সাথে সম্পর্কহীন কিছু কাজ, লাগোয়া ঘরটিতে এক শিশু বেড়াতে আসা আমার এক আত্মীয়কে দেখে তীব্র চিৎকার করছে, অন্য একটি ঘরে আমার বাবা লেসকভের দ্য সীলড এঞ্জেল থেকে আমার মা’কে উচ্চকণ্ঠে পড়ে শোনাচ্ছেন [...] আমার বিছানা দখল করে নিয়েছে বেড়াতে আসা আত্মীয়রা, তাদের কেউ কেউ আমার সাথে চিকিৎসাশাস্ত্র নিয়ে আলোচনা করতে আসছেন [...] এক তুলনাহীন পরিস্থিতি। - ১৮৮৩ সালে লেখা আন্তন চেখভের একটি চিঠি থেকে এই অর্ধ-পরিহাসমূলক, অর্ধ-অপ্রসন্নতাবোধক ভাব বিদ্যমান ছিল চেখভের শিক্ষাজীবনে লেখা চিঠিগুলোয় এবং এর পরবর্তী সময়ের চিঠিতেও। শুধুমাত্র ঘিঞ্জি পরিবেশ ও দারিদ্র্যের মধ্যে জীবনযাপনই তার লেখালেখির কাজকে বাধাগ্রস্ত করেনি, বরং অনেক সম্পাদকের উপযুক্ত সম্মানী না দেয়ার মতো অসাধু মনোবৃত্তি, লেখার দৈর্ঘ্যের উপর সীমা আরোপও এক্ষেত্রে প্রভাব রেখেছে। ১৮৮১ সালে একটি সন্ত্রাসবাদী দল জার দ্বিতীয় আলেকজান্ডারকে গুপ্তহত্যা করলে সরকারের সেন্সর পর্ষদ অত্যন্ত কঠোর অবস্থান নেয় যা চেখভের লেখার কাজ আরও কঠিন করে দেয়। ১৮৮২ সালে চেখভের প্রথম ছোটগল্প সংকলন আ প্র্যাঙ্ক স্থগিত হয় এবং ধরে নেয়া হয় যে এটি হারিয়ে গিয়েছে।
thumb|left|ভাই নিকোলাইয়ের সাথে চেখভ (বামে), ১৮৮২ মস্কো বিশ্ববিদ্যালয়ে পড়াকালীন সময়ে চেখভকে পুরো পরিবারের দায়িত্ব গ্রহণ করতে হয়।. পরিবারকে সাহায্য করার জন্য এবং বিশ্ববিদ্যালয়ে পড়ার খরচ যোগাড় করার জন্য চেখভ সমসাময়িক রুশ জীবন নিয়ে ছোট ছোট হাস্যরসাত্মক নাটক বা রচনা লিখতেন এবং অলঙ্করণমূলক নকশা আঁকতেন। এই নকশাদার চিত্র এবং হাস্যরসাত্মক লেখার অনেকগুলোই তিনি লিখেছিলেন ছদ্মনামে। আন্তোশা চেখন্তে (Антоша Чехонте) এবং রাগহীন মানব (Человек без селезенки) হচ্ছে তেমন দুইটি নাম। তার এই চিত্রাঙ্কণ ও বিদ্রুপাত্মক ধাঁচের লেখার জনপ্রিয়তা তাকে ক্রমে ক্রমে খ্যাতি এনে দেয় রাশিয়ার সাধারণ নাগরিক জীবনের ব্যাঙ্গাত্মক ইতিবৃত্তকার হিসেবে। ১৯৮২ সালের মধ্যেই খ্যাতনামা প্রকাশক নিকোলাই লেইকিনের পত্রিকা অসকোলস্কিতে তিনি লিখতে শুরু করেন। এই সময়টাতে চেখভের লেখা গল্প ও অন্যান্য রচনার অন্তর্নিহিত ভাব বা সুর ছিল তার পরিণত সময়ের গল্প উপন্যাসের চেয়ে বেশি রূঢ়।